**­­­­­НИЙСЛЭЛИЙНЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

2014 ОНЫ 1-Р САРД ХИЙЖ ГҮЙЦЭТГЭСЭН АЖЛЫН ТАЙЛАН

1. **Монгол банк, Аялал жуулчлалын үндэсний төвтэй хамтарсан судалгаа явуулах гэрээ байгууллаа.**

Тус газраас 2013 оны 12-р сард Монгол банкны Валют, эдийн засгийн газрын Төлбөрийн тэнцлийн статистик, судалгааны хэлтэс, Аялал жуулчлалын үндэсний төвтэй ажил хэргийн уулзалт хийн гадаадад аялсан монголын иргэдийн тоо, тэдгээрийн зарцуулсан валютын хэмжээ болон өвлийн улиралд хүрэлцэн ирж буй жуулчдаас санал асуулга авах 2 үндсэн чиглэлээр судалгаа явуулж хамтран ажиллахаар болсон. Үүний дагуу талууд 2014 оны 01-р сарын 23-нд хамтран ажиллах гэрээ байгууллаа. Гэрээний дагуу аялал жуулчлалын судалгааг 2014 оны 2-р улиралд багтаан хийж гүйцэтгэх ба 650-иас доошгүй иргэд, аж ахуйн нэгжээс судалгаа авна. Уг судалгаа ньгадаад оронд хийх аялал буюу аутбаунд жуулчлал, аялал жуулчлалын эдийн засагт үзүүлж буй нөлөөллийн талаарх манай улсын анхны судалгаа юм.

1. **Нийслэлийн Аялал жуулчлалын газарИх Майдар сангийн үйл ажиллагааг дэмжижажиллахаар боллоо.**

2014 оны Нийслэлийн эдийн засаг, нийгмийн зорилтын “Тусгай сонирхлын, байгалийн, соёлын аялал жуулчлалыг төрөлжүүлэн хөгжүүлэх дэд хөтөлбөр боловсруулж, хэрэгжүүлнэ” дэд зорилтын хүрээнд энэ оны 01-р сарын 15-ны өдөрНийслэлийн Аялал жуулчлалын газар, Их Майдар сан“Хамтран ажиллах санамж бичиг”-т гарын үсэг зурлаа. Нийслэлийн Аялал жуулчлалын газрын зүгээс ойрын ирээдүйд Их Майдар цогцолборыг Улаанбаатар хотын төдийгүй Монголын аялал жуулчлалын гол үзмэрүүдийг нэг болж шашин соёлын чиглэлийн жуулчлалд түлхэц үзүүлнэ гэж үзэж байгаа юм. Санамж бичигт Их Майдар сангаас хэрэгжүүлж буй үндэсний бүтээн байгуулалт Их Майдар төслийг дотоод, гадаадын жуулчидболон олон нийтэд таниулан сурталчлах, олон нийтэд чиглэсэн үйл ажиллагааг хамтран зохион байгуулах, мэдээлэх зэрэг хамтын ажиллагааны чиглэлүүд тусгагдсан.

1. **“Агаарын анд-ASSA” сэтгүүлээр дамжуулан Улаанбаатар хотын аялал жуулчлалын сүүлийн үеийн мэдээг хүргэнэ.**

Нийслэлийн эдийн засаг, нийгмийн 2014 оны зорилтын “Asia’s next hUB” маркетингийн кампанит ажлыг зохион байгуулах” дэд зорилтын хүрээнд энэ оны 01-р сарын 16-ны өдөрНийслэлийн Аялал жуулчлалын газар, Assa Медиагрупп “Хамтран ажиллах гэрээ”-нд гарын үсэг зурлаа. Энэхүү гэрээнд Улаанбаатар хотод аялал жуулчлалын чиглэлээр хийгдэж буй ажил, бүтээгдэхүүн, үйлчилгээний талаар “Агаарын анд-ASSA” сэтгүүлийн дугаар бүрт мэдээ, нийтлэл гаргаж байхаар тохиролцсон. “Агаарын анд-ASSA” сэтгүүл нь жилд 6 дугаар гарч олон улсын болон дотоодын бүх нислэгттараагддаг тул гадаад, дотоодын жуулчдад хэрэгцээт мэдээллийг хүргэх хамгийн чухал маркетингийн суваг юм.

1. **“Улаанбаатарын өвөл-2014” арга хэмжээний бэлтгэлийг хангав.**

Тусгай сонирхлын аялал жуулчлалыг хөгжүүлэх, жуулчны улирлын хугацааг уртасгах, өвлийн улиралд Улаанбаатар хотод ирэх жуулчдын тоог нэмэгдүүлэхэд түлхэц үзүүлэх зорилготой “Улаанбаатарын Өвлийн Наадам-2014” арга хэмжээг Нийслэлийн Аялал жуулчлалын газраас санаачилсан. Уг арга хэмжээг зохион байгуулах ажлын хэсгийг нийслэлийн Засаг даргын Нийгмийн хөгжлийн асуудал хариуцсан орлогч Ц.Энхцэнгэлээр ахлуулан байгуулсан. Ажлын хэсэг 1-р сард 2 удаа хуралдажтөлөвлөгөөний дагуу бэлтгэл ажлыг хангасан. Арга хэмжээ 2014 оны 02-р сарын 02-нд зохион байгуулагдсан.

1. **Зочид буудал, дэн буудлуудад үйлчилгээний стандартыг мөрдүүлж байна.**

2014 оны 1-р сард нийт 4 дүүргийн 10 зочид буудал, дэн буудалд үзлэг шалгалт хийж стандартад тэнцээгүй газруудад заавар зөвлөгөө өгч ажиллаа. Хан-Уул, Баянгол, Сүхбаатар, Сонгинохайрхан дүүргүүдийн Засаг даргын тамгын газрын Худалдаа үйлчилгээний хэлтсийн мэргэжилтнүүд болон дүүргийн Цагдаагийн хэлтэс, Мэргэжлийн хяналтын байцаагч нартай хамтран хэрэг зөрчил ихээр гардаг газруудад хууль, журам, стандартыг хэрэгжүүлэх талаар зөвлөгөө өгч ажилласан. Нийслэлийн Иргэдийн Төлөөлөгчдийн Хурлын Тэргүүлэгчдийн тогтоолоор батлагдсан журмын дагуу 01-р сарын 01-нээс 30-ыг хүртэл жуулчны байр сууцын үйлчилгээ эрхлэгч нийт 28 газар тус газарт хандан хүсэлт гаргаснаас 2 иргэн, аж ахуй нэгжийн хүсэлтийг буцаах, 7 газрыг стандартын үзлэгт дахин хамруулах, 2 газрыг материалын бүрдэл дутуу учир дахин бүрдүүлэлт хийх талаар зөвлөгөө өгсөн ба 17 иргэн, аж ахуй нэгжид үйл ажиллагаа эрхлэх зөвшөөрөл олгосон.

1. **Статистик, судалгаа**

Хил хамгаалах ерөнхий газраас хилээр нэвтэрсэн гадаад иргэдийн мэдээг сар бүр авч мэдээллийн сандаа оруулан ажиллаж байна.2013 оны жилийн эцсийн байдлаар Монголд ирсэн жуулчдын тоо өмнөх оны мөн үеэс 13.2 хувиар буурч412931 болсон байна. Бүс нутгаар нь жуулчдыг авч үзвэл Ази болон Номхон далайн бүсээс 256924 буюу 18.0 хувиар буурсан, Европ 148676 буюу 5.4 хувиар өссөн, Америк 5465 буюу 72.7 хувиар буурсан, Ойрхи Дорнод 865 буюу 13.9 хувиар буурсан, Африк 998 буюу 32.0 хувиар өссөн. Мөн жуулчдын голлох зах зээлийн эхний арван орноор БНХАУ-173442, ОХУ-74468, БНСУ-45178, Япон-18178, АНУ-14701, Казахстан-11422, ХБНГУ-9499, Австрали-6765, ИБУИНВУ-6391, Франц-7358 улсууд тус тус орсон байна. Аялал жуулчлалын салбарын орлого **262.272.824** ам.доллар болсон нь өнгөрсөн онтой харьцуулахад **8.5** хувиар буурчээ.

Цагдаагийн Ерөнхий Газрын Мэдээлэл, Судалгааны төвөөс гаргадаг Гэмт хэрэг үйлдсэн болон гэмт халдлагад өртсөн гадаад иргэдийн 2013 оны 12-р сарын мэдээг авч мэдээллийн санг бүрдүүлэн ажиллаж байна. Монгол улсын нутаг дэвсгэрт 2013 оны байдлаар ***гадаадын 126 иргэн*** гэмт хэргийн халдлагад өртсөн нь өмнөх оны мөн үеийнхээс **5-аар** буюу **4.1** хувиар өссөн байна.

Дээрх иргэдийн:

* **49** нь БНХАУ-ын,
* **21** нь БНСУ-ын,
* **12** нь ОХУ-ын,
* **6** нь АНУ,
* **7** нь Вьетнам улсын,
* **4** нь Япон улсын,
* **3** нь Австрали болон ХБНГУлсын,
* **2** нь тус бүр Мексик, Иран, Филиппин, Франц, Турк улсын,
* **1** нь тус бүр Бангладеш, Израиль, Испани, Итали, Канад, Армени, Энэтхэг, Казахстан, Малайз, Шинэ Зеланд, Их Британи Умард Ирландын Вант улсын улсын иргэд байна.

Нутаг дэвсгэрээр нь авч үзвэл: Баян-Өлгий, Баянхонгор, Орхон, Говьсүмбэр, Сэлэнгэ, Төв аймагт тус бүр **1**,Хэнтий аймагт **2**, Дархан-Уул, Дорноговь, Дундговь, Өмнөговь Дорнод аймагт тус бүр **3**, Улаанбаатар хотод **102**, үүнээс: Баянзүрх дүүрэгт **25**, Сүхбаатар дүүрэгт **21**,Чингэлтэй дүүрэгт **19**,Хан-Уул дүүрэгт **14**,Баянгол дүүрэгт **13**, Сонгинохайрхан болон Налайх дүүрэгт **5**гадаадын иргэн гэмт хэргийн халдлагад өртжээ.2014 онд тус газаржуулчдыг гэмт халдлагаас хамгаалах, урьдчилан сэргийлэх, жуулчидтай холбоотой гарсан гэмт, хэрэг зөрчлийг шуурхай шийдвэрлэх зорилгоор Нийслэлийн Цагдаагийн газрын бүтцэд Жуулчны цагдаагийн нэгж байгуулахаар төлөвлөн ажиллаж байна.

1. **Жуулчдын аюулгүй, тав тухтай аялах чиглэлээр хийгдсэн ажлууд**

Нийслэлийн Аялал жуулчлалын газар 2014 онд жуулчны аюулгүй байдлыг ханган ажиллах зорилтын хүрээнд Жуулчны цагдаагийн нэгж байгуулахаар төлөвлөсөн. Угасуудлаар Нийслэлийн Цагдаагийн газрын даргатай санал солилцож, НИТХ-аар шийдвэрлүүлэхээр “Олон нийтийн цагдаагийн нэгж байгуулах тухай” санал, хүсэлтийг Нийслэлийн Засаг даргын Нийгмийн хөгжлийн асуудал хариуцсан орлогчийн албан бичгээр хүргүүлж холбогдох албаны хүмүүстэй уулзалт зохион байгуулсан.Нийслэлийн Цагдаагийн газар, Нийслэлийн Аялал жуулчлалын газрын ажилтнууд хамтран Жуулчны цагдаагийн нэгжийн дүрмийг боловсруулж байна.

Улаанбаатар хотын хэмжээнд байгаа түүх соёлын үзмэрүүдийг тохижуулах, тайлбаржуулах төслийг бэлтгэв. Төслийн хүрээнд 153 хөшөө баримал, 26 түүхт байшин барилга, 16 түүх соёлын дурсгалт газар, 41 орчин үеийн өвөрмөц архитектуртай байшин барилгуудын хаяг, байршил, солбицол, хамгаалалтын зэргийн ангилал зэргийг тогтоох судалгаануудыг явуулав. Төслийн хүрээнд хийгдэх ажлуудын схем зураг, урьдчилан төсвийн тооцоо зэргийг гаргаад байна. 2-р сард санхүүжилтийг шийдвэрлүүлэхээр Засаг даргын тамгын газарт хүргүүлнэ.

1. **Жуулчдад зориулсан утасгүй интернэт үйлчилгээ нэвтрүүлэх болон мэдээллийн самбар байрлуулах шаардлагатай газруудын жагсаалтыг гаргав.**

Жуулчдад зориулсан утасгүй интэрнэтийн үйлчилгээ нэвтрүүлэх 28 газрын нэрсийг жагсаалтаар гаргаж Нийслэлийн Мэдээлэл,технологийн газарт хүргүүлэв. 2014 онд тус газар, Кевико компанитай хамтран эдгээр 28 газарт утасгүй интернэтийн үйлчилгээ нэвтрүүлэхээр талууд тохиролцсон юм. Мөн Улаанбаатар хотод ирсэн жуулчдын хамгийн ихээр очдог 50 цэгт англи хэл дээрх мэдээлэл бүхий самбар байрлуулах саналыг Захирагчийн ажлын албанд албан бичгээр хүргүүлэв. Жуулчны мэдээллийн самбарын хэмжээ, загвар, техникийн шаардлагыг боловсруулсан. Жуулчны гудамжийг тохижуулах зорилгоор шинээр 30 вандан сандал, 30 хогийн сав, 10 мэдээллийн самбарыг байрлуулах, тус гудамжид байрладаг түүхт барилгуудыг тайлбаржуулах саналыг албан бичгээр Захирагчийн ажлын албанд хүргүүлэв. Мөн жуулчдын гудамжид тохирсон сандал, хогийн сав, мэдээллийн самбарын загвар, дизайныг гарган техникийн шаардлагын хамт хүргүүлэв.

1. **Дотоод ажлын чиглэлээр**

Дээд газраас 9, бусад газраас 23, өргөдөл бичгээр 5, дээд газрын захирамж тогтоол 1, нийт 38 баримт бичиг хүлээн авч, бүртгэн, хариуцсан мэргэжилтнүүдэд шилжүүлснээс дээд газрын тухайн сарын 6, бусад газрын тухайн сарын 23, өргөдөл бичгийн тухайн сарын 4 нийт 33 баримт бичгүүдийн гүйцэтгэлийг бүртгэж авлаа. Үндсэн үйл ажиллагааны чиглэлээр 7, боловсон хүчний чиглэлээр 1 тушаал гарч, явуулсан бичиг 47, хурлын тэмдэглэл 2, нийт 57 албан бичгийг бүртгэн бланк дээр буулган баримтжуулж, хүргүүлсэн.

--ooOoo---

ХЯНАЖ ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

ОГНОО......................................

БИЕЛЭЛТ ГАРГАСАН:

ТӨЛӨВЛӨЛТ ХАРИУЦСАН

МЭРГЭЖИЛТЭН Б.АМАРЗАЯА

ОГНОО........................................